Jemaah Haji Malaysia Terima Pujian Daripada Kerajaan Arab Saudi

Kerajaan Arab Saudi baru-baru ini telah memuji jemaah haji dari Malaysia dan menyarankan negara-negara lain menjadikan Malaysia sebagai contoh.

Timbalan Menteri Haji dan Umrah Saudi, Dr Abdulfattah Suliman Mashat berkata Malaysia adalah satu-satunya negara yang membersihkan khemahnya di Arafah, Mina dan kawasan terbuka di Muzdalifah dimana jemaah haji menghabiskan setengah malam semasa Masyair.

Beliau telah meminta foto dari Tabung Haji supaya ia dapat digunakan sebagai contoh untuk negara lain untuk mengikuti musim haji berikutnya. “Menjaga kebersihan adalah sebahagian daripada tanggungjawab kita sebagai umat Islam. Kami ingin mengucapkan terima kasih kepada TH dan jemaah haji Malaysia untuk membuat ini,” kata beliau dalam satu wawancara.

Sementara itu, Ketua Rombongan Haji Malaysia, Datuk Seri Syed Saleh Abdul Rahman berkata kempen kebersihan itu memberi impak yang sangat baik kepada jemaah haji Malaysia semenjak di Arafah menyaksikan khemah jemaah Malaysia adalah antara yang terbersih apabila ditinggalkan selepas ibadat wukuf selesai.

Kempen Kebersihan Perdana Masyair yang dilancarkan menteri di Jabatan Perdana Menteri, Datuk Dr Mujahid Yusof Rawa merupakan antara inisiatif baharu dalam operasi haji bagi tahun 1439H. Perkara yang dipamerkan ini merupakan contoh yang baik dan bertepatan dengan agama Islam yang mengajak dan mencintai kebersihan dan keindahan.

Ianya satu perkara yang baik apabila dunia mula memandang kita sebagai negara pembersih. Diharap satu hari nanti, semua rakyat Malaysia mempunyai mentaliti pembersih setaraf orang Jepun. Ini pula perkongsian Ambu Uthie tentang wakil Jepun yang membersihkan kawasan sekitar Muzdalifah yang ditinggalkan bersepah oleh orang lain. Sifat pembersih sudah tersemat di hati walau di mana sahaja mereka berada.


Jemaah Islam Indonesia Rempuh Pagar Masjid, Berkeras Mahu Tunaikan Solat Jumaat

Indonesia hari ini mencatatkan lebih 300 kematian di sana akibat penularan wabak COVID-19, manakala lebih 4,000 orang telah disahkan mengidap penyakit sama. Dr Musa Nordin, seorang pakar perubatan di Hospital KPJ melihat Indonesia sebagai ‘bom masa’ bagi kes wabak COVID-19 yang bakal meletup bila-bila masa.

Terbaharu, tular di media sosial satu kejadian rempuhan pagar masjid yang terjadi di negara jiran apabila ada sekelompok penduduk kampung yang berkeras mahu menunaikan solat Jumaat.

Gimana hukumnya yai @cholilnafis bila ada kerumunan massa mendesak jumatan

Lokasi salah satu Masjid di Kabupaten Banjar Kalimantan selatan. Mrk resah udeh 2x ga jumatan. pic.twitter.com/ZjRfDKjPuc

— Ahmad Ripani (@El_AhmadRipani) April 10, 2020

Menerusi perkongsian yang dibuat oleh seorang pengguna Twitter, @El_AhmadRipani menyatakan bahawa kejadian tersebut berlaku di Masjid Al-Karomah Martapura di Kabupaten, Banjar Kalimantan Selatan pada 10 April, Jumaat lalu.

Beliau dalam ciapannya menulis bahawa kawasan tersebut sudah dua kali tidak menunaikan solat Jumaat selepas pemerintah Indonesia mengeluarkan arahan penguncian di beberapa daerah.

Kejadian primitif ini terjadi di Masjid Al Karomah Martapura Kalimantan Selatan, krn dilarang shalat jumat jemaah memaksa masuk sampai merubuhkan pagar masjid. Mereka takut jadi kafir, auto murtad.

Kentu#ButuhDriver GorideAndrea HirataJumat Agung pic.twitter.com/0EY33KBJVn

— Eko Kentudi (@eko_kentudi) April 10, 2020

Dalam satu ciapan lain, seorang pengguna Twitter memberitahu di media sosial bahawa kejadian yang berlaku disebabkan penduduk kampung tersebut dilaporkan takut murtad disebabkan tidak menjaga solat Jumaat.

Manakala tiga minggu yang lalu, kejadian sama turut terjadi di Bandung apabila segelintir penduduk tempatan cuba masuk ke masjid bagi menunaikan solat Jumaat.

Mereka menurunkan sepanduk yang tertulis alasan kenapa masjid tersebut ditutup dan dalam masa yang sama cuba ditahan oleh pihak polis. Perbezaan pendapat berlaku di antara penduduk Bandung dan pihak polis. Namun tidak pasti bagaimana situasi itu dileraikan.

Situasi ini jelas sukar dikawal apabila segelintir masyarakat Indonesia masih kurang memahami bagaimana COVID-19 bekerja.

Untuk bacaan lanjut mengenai situasi COVID-19 di Indonesia, klik pautan di bawah.

Kes COVID-19 Di Indonesia Dijangka Cecah Sehingga 700,000 Pada Bulan Hadapan

Tidak Peduli Jangkitan, Keluarga Tetap Bawa Pulang Jenazah Disyaki Positif COVID-19 Di Indonesia

Jokowi Isytihar Darurat Akibat COVID-19, Beratus Pelancong Asing ‘Lari’ Tinggalkan Indonesia


Jemaah Malaysia Dilaporkan Wajib Mendaftar Cap Jari Untuk Visa Elektronik Arab Saudi

Kementerian Haji dan Umrah Arab Saudi dilaporkan telah mengumumkan bahawa jemaah umrah dari lima negara iaitu UK, Tunisia, Kuwait, Bangladesh dan Malaysia wajib menyediakan data biometrik masing-masing. Ini termasuklah cap jari dalam mendapatkan visa umrah elektronik.

Difahamkan jemaah perlu menggunakan aplikasi Saudi Visa Bio yang membolehkan pendaftaran menerusi cap jari dan biometrik swafoto untuk menghadiri ibadah haji dan umrah bagi umat Islam.

Aplikasi baharu ini merupakan komitmen kerajaan Arab Saudi untuk membenarkan pendaftaran biometrik menerusi peranti mudah alih. Inisiatif ini dibuat agar jemaah haji ke Mekah boleh mengelakkan daripada mengunjungi pusat visa secara peribadi.

Pelaksaan ini juga sekaligus menjadikan negara tersebut sebagai antara yang pertama di dunia menerima biometrik menerusi telefon pintar untuk pengeluaran visa.


Jenaka ‘Kejam’ Pengedar Kereta Ini Berjaya Beritahu Dunia Kewujudan Mereka Di Australia

Dengan perkembangan media sosial pada hari ini, banyak pihak berlumba-lumba ‘mencuba nasib’ untuk membuat free-marketing yang dapat memberikan impak dan pulangan berlipat-kali ganda. Teknik ini berjaya dibuktikan oleh pengedar Nissan di Australia selepas memuat naik hantaran Facebook, di mana sekeping gambar itu mempunyai sebuah model Nissan Leaf, Skyline GT-R R34 V-Spec II dan seorang lelaki memegang kunci.

Hantaran itu turut disertakan dengan ayat yang ‘mengejutkan’ peminat Nissan GT-R dari seluruh dunia yang berbunyi seperti ini —

“Dengan kenaikan harga bahan api, Barry sudah tiada alasan munasabah untuk menyimpan R34 GT-R V Spec II miliknya lagi. Dia bernasib baik kerana kami dapat melakukan pertukaran terus kepada Nissan LEAF elektrik sepenuhnya yang serba baharu.

“Kami harap anda menyukai kenderaan baharu anda Barry, selamat memandu untuk masa depan yang hijau.”

Perkongsian hantaran Facebook itu telah mendapat pelbagai reaksi bukan sahaja dari pengguna media sosial di Australia, bahkan ia mendapat sambutan warganet seluruh dunia.

Daripada lebih 9,500 komen yang dikongsikan, bagi yang ingatkan hantaran tersebut satu posting yang serious, ramai yang ‘mengecam’ Barry kerana sanggup menukarkan kereta ikonik buruan dunia itu untuk sebuah kereta elektrik.

Bagi yang sudah mengetahui hantaran itu cumalah satu marketing, warganet memuji pengedar Nissan tersebut bukan sahaja berjaya ‘memberitahu’ dunia kewujudan mereka, bahkan berjaya memberitahu bahawa pusat pameran mereka ada menjual model kereta elektrik Nissan LEAF.

Kadang-kala marketing itu bukan sahaja boleh menjadi bahan bualan penduduk setempat, bahkan berpotensi viral di kalangan pengguna media sosial di seluruh dunia.

Jadi gunakanlah teknik marketing yang berhemah tanpa mengganggu sensitiviti sesuatu perkara sehingga boleh mengundang pelbagai masalah kepada diri sendiri dan masyarakat setempat di kemudian hari.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Jenama Ais Krim AS Boikot Israel Adalah ‘Keganasan Jenis Baharu’, Kata Kerajaan Zionis

Presiden Israel Isaac Herzog menyebut boikot yang dikenakan ke atas Israel sebagai  “keganasan baru” setelah syarikat ais krim dari Amerika Syarikat, Ben & Jerry membuat keputusan untuk tidak lagi menjual produk mereka di penempatan Israel di Tebing Barat dan Yerusalem Timur.

“Boikot Israel adalah jenis baru keganasan, keganasan ekonomi,” kata Herzog dalam upacara memperingati mantan perdana menteri dan presiden Israel yang sudah meninggal dunia. “Keganasan cuba membahayakan warga Israel dan ekonomi Israel. Kita mesti menentang boikot dan keganasan ini dalam bentuk apa pun.”

Dia menambah lagi bahawa kempen untuk memboikot Israel dengan menyekat pejualan di negara ini “tidak akan mendapat perdamaian, dan [hanya] ingin melemahkan kewujudkan negara Israel.”

Syarikat ais krim terbabit dalam kenyataan mereka pada hari Isnin lalu berkata bahawa mereka tidak lagi menjual ais krim di kawasan penempatan di Tebing Barat, berikutan “kebimbangan yang dikongsi oleh peminat dan rakan kongsi yang dipercayai oleh kami.”

Kenyataan itu menambah, “Walaupun Ben & Jerry tidak akan dijual lagi di OPT [Wilayah Palestin yang Diduduki], kami akan tetap berada di Israel melalui perjanjian yang berbeza. Kami akan berkongsi kemas kini mengenai hal ini sebaik sahaja kami sudah bersedia.”

Perdana Menteri Naftali Bennett dalam maklum balas terhadap keputusan syarikat itu, berkata bahawa syarikat itu telah memutuskan untuk menjenamakan syarikat mereka sebagai “ais krim anti-semit.” Bennett turut menyebut keputusan syarikat itu “salah secara moral,” dan mengatakan bahawa dia percaya ia juga akan terbukti “salah dari segi kewangan.”

Erdogan telefon Presiden Israel, bincang mahu kukuhkan hubungan Turki dan Tel Aviv. Klik pautan di bawah untuk membaca.

Erdogan Telefon Presiden Israel, Bincang Mahu Kukuh Hubungan Turki Dan Tel Aviv

Tindakan DragonForce Malaysia Bocorkan Data 280,000 Pelajar Israel Dapat Perhatian Media Pro-Zionist

Dalam Diam Israel Sebenarnya Ada Hati Pada Malaysia, Pasang Niat Mahu Jalin Hubungan


Jenama Aiskrim Vegan Tempatan, Kelava Buka Kedai Pertama Di Berjaya Times Square

Jenama aiskrim mikro Malaysia, Kelava di telah membuka outlet pertamanya di Berjaya Times Square.

Sempena pelancaran itu, aiskrim Kelava telah memperkenalkan tiga perisa baharu dengan lima topping berbeza yang hanya terdapat di lokasi ini.

Ketua Pegawai Eksekutif Kumpulan Berjaya Food Berhad, Dato’ Sydney Quays menyatakan beliau sangat gembira dapat mengembangkan Kelava ke dalam pasaran jualan semula dan berharap untuk bertemu lebih ramai pelanggan secara peribadi.

Bukan itu sahaja, beliau turut mengatakan keterujaannya untuk membawakan perisa ais krim yang baharu dan inovatif serta mahu membawa jenama Kelava ke pasaran yang lebih besar.

Pada tahun 2017, Kelava bermula dan hanya dijual dari rumah dan menghasilkan aiskrim mikro buatan tangan premium, berkrim dan berasaskan tumbuhan sepenuhnya.

Bagi nama Kelava pula, ia adalah gabungan perkataan ‘Kelapa’ dan ‘Love‘ kerana bahan utama dalam aiskrim ini ialah kelapa.

Ais krim Kelava dibuat dengan bahan-bahan segar yang tersedia, membolehkan setiap sudu diisi dengan rasa kelapa dan cinta oleh penggemar kelapa.

“Saya memulakan Kelava dari dapur saya sendiri. Saya terpaksa mencuba beberapa kali untuk mendapatkan tekstur dan rasa yang betul,” ujar En Azlan Alladin, Pengasas dan Ketua Pegawai Eksekutif Kelava semasa pelancaran aiskrim Kelava semalam.

“Saya sentiasa mendoakan yang terbaik dan saya berbesar hati kerana dapat membawa ciptaan indah ini terus kepada pelanggan kami dan mendengar pendapat mereka dengan segera,” katanya lagi.

Selain itu, dia juga berharap kedai ini boleh mengembangkan jenama Kelava ini dan dapat berkongsi ‘keindahan’ aiskrim dengan semua orang.

Pelanggan Kelava akan dapat memilih daripada pelbagai perisa aiskrim tanpa tenusu termasuk Vanila, Coklat, Salted Gula Melaka, Coffee Latte, Wild Berries, Cookies & Cream dan Onde Onde. Dalam pada itu, tiga perisa baharu telah diperkenalkan pada pembukaan iaitu Mango Vegan, Pistachio, dan Pengat Durian.

Bahkan, pelanggan juga boleh menambah topping kerisik (Toasted Coconut), Sos Speculoos, Sos Coklat, Serbuk Oreo dan Granola kepada perisa kegemaran mereka untuk menjadikannya lebih menarik dan sedap.

Kelava juga akan menawarkan diskaun 50% setiap scoop kedua setiap hari Jumaat bermula 9 Disember. Jika anda berada di Berjaya Times Square, jangan lepaskan peluang untuk cuba Kelava!


Jenama CDG Pula Popularkan Rekaan Beg ‘Pasar Malam’ Ini Di Eropah

Jika jenama Balenciaga sudah popularkan rekaan beg pasar malam ini tahun lalu, giliran jenama COMME des GARÇONS (CDG) pula kembali naikkan hype beg ini.

Versi CDG ini bakal dijual dengan harga yang lebih mampu milik kerana hanya diperbuat daripada material PVC. Dua warna ditawarkan untuk beg ini untuk anda yang berminat.

COMME des GARÇONS Shirt Coloured Plastic Bag arrived Thursday 21st June at Dover Street Market. First Floor. @commedesgarcons @commedesgarconspocketparis

A post shared by  DOVER STREET MARKET LONDON (@doverstreetmarketlondon) on Jun 21, 2018 at 12:31pm PDT

Tiada harga dipamerkan ketika ini tetapi ianya dijangka dijual pada harga ratusan ringgit. Cawangan terdekat Dover Street Market adalah di Singapura jika anda berminat untuk mendapatkan beg CDG ini. Jika hendak jimat, beg seperti ini ada dijual di pasar malam dengan harga RM10 sahaja.

Jika rekaan ini peminat fesyen kata bergaya, anda bolehlah guna beg ini bawa jalan-jalan di Bukit Bintang.


Jenama China Kalahkan Apple Cipta Peranti Boleh Lipat Pertama Di Dunia

Ketika jenama peranti yang lain mengfokuskan menghasilkan telefon berskrin penuh, Syarikat teknologi Royole telah melancarkan telefon pintar boleh lipat komersil pertama di dunia. Model Royole ‘FlexPai’ berfungsi sebagai dua peranti dalam satu iaitu sebagai telefon pintar dan juga tablet.

Rekaan ini boleh digunakan apabila sedang dilipat dan dibentangkan, malah telefon pintar ini turut menerima skrin definisi tinggi. Dengan wujudnya rekaan ini, ia mungkin akan menjadi trend revolusi yang bakal diikuti oleh jenama-jenama global lain.

Model FlexPai menawarkan skrin paparan warna penuh yang 7.8 inci, dengan resolusi 1920 x 1440 dan turut dilengkapi dua kamera. Model ini dijual dengan harga permulaan $1318 (RM5,496.72). Kepada yang berminat, anda boleh membelinya di laman web Royale.

Engineered from the ground up, FlexPai is built on Water OS 1.0 (Android 9.0), features the Qualcomm Snapdragon 8 series SoC, and is equipped with a 7.8-inch flexible AMOLED, high resolution 1920 x 1440 screen. The full spec list can be found at www.royole.com/flexpai-specs #royole #flexpai #foldable #foldablephone #foldeablesmartphone #flexibledisplay #flexiblesensors

A post shared by  Royole Corporation (@royoleofficial) on Nov 2, 2018 at 12:49pm PDT


5 Perkara Terutama Para Hiker Kena Tahu Sebelum ‘Langgar’ Marla, Reunion

Pernah dengar tentang kewujudan sebuah negara bernama Reunion? Sememangnya, dengan saiz dan lokasi pulaunya, ia membuat Reunion menjadi sangat terpencil dari peta dunia. Tapi, tiada lagi yang lebih unik dan terpencil bila aku menjejakkan kaki ke salah satu kampung yang terletak di tengah-tengah pulau Reunion.

1. Apa yang perlu kita tahu tentang Marla?

Secara ringkasnya, terdapat 3 jenis ‘Cirque’ di Reunion ini: Salazie, Mafate dan Cilaos. Cirque ini terhasil dari proses Caldera di mana berlakunya runtuhan pada struktur gunung berapi pada suatu masa dahulu. Runtuhan ini berlaku kerana pengaliran lava gunung berapi yang banyak dalam masa yang singkat. Mengikut sejarah pulau Reunion ini, golongan hamba menggunakan peluang ke atas topografi Cirque yang unik ini untuk melarikan diri dari tuan mereka dan bersembunyi di kawasan pergunungan Cirque.

Marla dijadikan penempatan oleh golongan hamba yang melarikan diri dan bersembunyi dari tuan mereka pada kurun ke 19. Marla menjadi tempat persembunyian yang sesuai kerana tiada jalan dibina untuk kereta, motorsikal mahupun basikal.

Bagi yang ingin melawati Marla, ia tak semudah yang disangka. Marla bagaikan satu tempat yang akan menguji pengunjungnya terlebih dahulu sebelum diberi “izin” untuk menikmati lokasi yang masih unspoiled oleh modenisasi. Tiada jalan yang menghubungkan antara Marla dengan dunia luar melainkan laluan trekking.

Sebelum nak ke Marla, kita perlu menuju ke pekan Cilaos terlebih dulu. Tapi, untuk ke Cilaos juga mempunyai cabarannya yang tersendiri. Perjalanan dari lapangan terbang Reunion ke Cilaos akan memakan masa selama 3 jam dan ia adalah 3 jam yang paling thrill bagi aku. Jalannya sangat sempit seperti dihimpit di antara pavement jalan dan juga dinding gunung yang ditarah, blindspot yang sangat berisiko, jalan yang bersimpang siur, naik bukit dan turun bukit dan aku perlu melepasi 400 selekoh untuk menyampaikan diri aku di sana.

Bagi yang cepat rasa pening ketika memandu ataupun jenis claustrophobic, ia akan menjadi perjalanan yang nightmare bagi anda. Sampai saja di Cilaos, kita perlu menuju ke laluan trekking “GR1-GR2”. Boleh dapatkan peta trekking di Visitor Information Centre.

3. Perlikan apa-apa persiapan sebelum ke Marla?

Perlu! Sangat perlu, terutamanya persiapan mental. Persiapan stamina juga penting, tapi ia takkan bermakna kalau mental kita lemah. Laluan trekking ke Marla amatlah mencabar, walaupun ia diklasifikasikan sebagai tahap pertengahan. Ternyata Marla betul-betul menguji tahap determination aku untuk menerokai permata rahsia ini, terutamanya bila aku pernah ada sejarah kecederaan tulang belakang.

Jadi, aku sarankan untuk siap sedia dengan hiking footwear yang sesuai (minta tolong sangat jangan pakai sandals atau selipar jepun), hiking poles, air botol minimum 1.5L seorang, first aid kit (travel sized) dan bagi yang nak tidur semalam di Marla, hadkan barang-barang yang nak dibawa bersama. Kalau sanggup nak menggalas beg yang berat untuk trekking panjat tangga selama 7 jam tanpa henti, boleh teruskan.

4. Kenapa laluan ke Marla sangat mencabar?

Ada dua jenis trek yang kita kena lalui untuk ke Marla. Trek yang pertama adalah hike ke puncak Col du Tabait dulu. Tempoh yang diambil untuk ke puncak adalah 5 jam. Tapi, apa yang nightmare-nya laluan ke puncak ini adalah jenis laluan tu sendiri. Paling senang aku boleh gambarkan adalah panjat tangga yang cerun secara berterusan selama 5 jam. Tiada langsung trek yang rata dan landar. Trek yang kedua, dari puncak Col du Tabait turun menghala ke Marla untuk tambahan 2-3 jam.

Kenapa ia sangat mencabar? Kerana trek bermula di Cirque de Cilaos dan Marla terletak di Cirque de Mafate. Jadi, sebenarnya kita sedang merentasi dua kawasan supervolcano yang berlainan.

5. Apa pengalaman yang aku dapat di Marla?

Pertama sekali, ia membuka mata aku tentang berapa banyak lagi lokasi terpencil seperti Marla yang masih menunggu untuk diterokai di dunia ini? Di sebalik laluan trek yang sengsara untuk ke sini, rupanya masih adalah lagi penempatan manusia yang masih mengamalkan gaya hidup tradisional seperti menghasilkan sendiri sumber elektrik dengan menggunakan solar panel dan diesel generator, tiada kemudahan klinik dan sekolah mahupun balai polis.

Penduduk di sini kurang fasih untuk berbahasa Inggeris. Tapi, alhamdulillah, kesempatan aku untuk belajar bahasa Perancis sebelum trip ini, memudahkan aku untuk berkomunikasi dengan mereka. Menurut pemilik homestay yang aku menginap di Marla, akan ada satu hari di mana wakil dari kampung ini akan mengumpulkan segala groceries order dari penduduk kampung dan terbang dengan helikopter untuk membeli kesemua barang tersebut.

1. Agak tricky sebenarnya untuk menentukan waktu yang terbaik untuk memulakan trekking. Kalau kita mulakan di awal pagi, kita mungkin akan sampai ke puncak pada waktu tengahari dan ini akan membuatkan kita haus dengan lebih cepat. Sebabnya, pada waktu tengahari, cuaca di Reunion akan menjadi lebih panas dan kering. Tiada water re-fill station disediakan. Hanya kafe layan diri yang terletak di tengah-tengah trek saja.

2. Kalau kita mulakan trekking pada lewat tengahari, aku sarankan untuk bawa torchlight sekali sebab untuk yang ini, memang aku yakin anda akan sampai di Marla pada waktu malam. Trek dari puncak Col du Taibit ke Marla banyak berbatu dan amat merbahaya kalau nak hike dalam gelap.

3. Para hikers yang pernah conquered trek Marla ini berkongsi tentang penggunaan aplikasi Maps.me untuk peta hiking trail. Sepanjang aku trekking di laluan ini, tak pernah pakai langsung. Trek dia amat jelas dan anda memang tak akan sesat, melainkan tersasar dari laluan yang disediakan.

4. Aku sarankan untuk anda cas semua gajet eletronik yang nak dibawa sebab kebanyakan homestay di sini mempunyai sumber elektrik yang terhad. Kalau ada powerbank dan bateri tambahan untuk kamera, bawa saja.

Baca juga: 11 Perkara Anda Perlu Tahu Tentang Negara Réunion Dan Bagaimana Nak Ke Sana


Jenama ‘Copy Ori’ Supreme Akhirnya Tewas Di China

Setelah lama berperang dengan jenama fake Supreme Italia, akhirnya Supreme dilihat beroleh kemenangan di bumi China. Berdasarkan laporan laman WWD, Supreme telah berjaya mendapatkan trademark untuk jenama berkenaan di China.

Jenama ciplak yang paling ‘kebal’ dalam meniru Supreme adalah Supreme Italia. Sebenarnya ramai yang terkeliru dengan jenama Supreme Italia ini yang berpendapat ia sebahagian daripada cabang Supreme New York.

Tetapi jenama berkenaan langsung tidak mempunyai hubungan dengan pengasas Supreme New York, James Jebbia. Walaupun sudah banyak kali tindakan undang-undang dibuat, ada sahaja trick Supreme Italia untuk terus beroperasi dan terlepas daripada tindakan undang-undang.

SUPREME GAGNE SON COMBAT EN CHINE FACE A SUPREME ITALIA ! 🥊

Supreme Italia a commencé à produire en 2015 a rapidement pris de l’ampleur dans le monde !

Supreme NYC a frappé un grand coup en étant officialisé en Chine, Supreme Italia a donc dû fermer le flagship à Shanghai ! 🏢 pic.twitter.com/OKsUhEWDxj

— LONGUE VIE A TOUS MÉNNÉS ❤ (@CaminoTV) May 6, 2020

Supreme Italia mempunyai beberapa butik di seluruh Eropah (Supreme New York cuma mempunyai cawangan di London dan Paris sahaja) namun mempunyai butik terbesar di Shanghai merangkumi bangunan tiga tingkat. Ini merupakan taktik ‘licik’ Supreme Italia untuk mengembangkan bisnes mereka ke seluruh China pula.

Walau bagaimanapun, pelan mereka itu akan terbantut selepas pihak berkuasa China membenarkan kebenaran untuk melantik seorang wakil legit check produk Supreme di China. Selepas ini, hanya jenama Supreme yang original sahaja dibenarkan untuk dijual di China.

Ini mungkin langkah awal Supreme sebelum membuka cawangan rasmi mereka di China. Tetapi ia mungkin sekadar perancangan kerana Supreme sangat selective dalam memilih lokasi yang tepat sebelum membuka mana-mana cawangan baharu.

Walaupun hanya mempunyai beberapa butik rasmi di seleruh dunia, tetapi Supreme mempunyai hak ke atas 251 pendaftaran dalam 106 bidang kuasa termasuklah di benua Amerika Utara, China, Hong Kong, UAE dan Russia.

Untuk terus menang memerangi barangan tiruan dalam industri fesyen adalah mustahil kerana jenama terkemuka akan ditiru sepanjang masa. Lebih-lebih lagi Supreme adalah jenama ketiga paling dicari dalam talian untuk barangan tiruan.

Dengan adanya hak jenama di China ini, Supreme bila-bila masa boleh memasuki pasaran China di masa akan datang tanpa ada sebarang masalah ‘berlawan’ dengan jenama ciplak mereka seperti Supreme Italia.

Ini adalah artikel berkenaan butik Supreme Italia yang dibuka di Shanghai, China tahun lalu. Baca pada pautan di bawah.

Supreme Italia Buka Pula Butik ‘Flagship’ Di Shanghai, China

Supreme Italia Upah Pelakon Untuk Nampak ‘Legit’ Di China

Kolaborasi Samsung Bersama Supreme Palsu Disahkan Batal


Forever 21 Dikritik Kerana Bersifat Perkauman Dalam Mengiklankan Baju ‘Black Panther’

Jenama Forever 21 menerima kritikan daripada orang ramai apabila menggunakan model berkulit putih untuk mempromosikan knitwear keluaran jenama tersebut yang dikatakan diinspirasikan daripada karakter Black Panther.

Sedia maklum bahawa karakter Black Panther merupakan adiwira yang berkulit hitam dimana menunjukkan etnik Africa. Penggunaan model yang berkulit putih menimbulkan kemarahan netizen di sosial media. Mereka mempersoalkan mengapa bukan model kulit hitam yang memperagakan pakaian berkenaan dan jika menggunakan model kulit hitam, adakah pakaian berkenaan tidak boleh dijual?

Just in case @Forever21 tries to delete this later…. pic.twitter.com/8czypjMutr

— LaBlaq, the final Fantastic. (@LoveAndShalom) December 18, 2018

Lol wakanda people you got on y’alls marketing team? Cause… this ain’t it @Forever21 pic.twitter.com/KeZR3w9imX

— Khalessi B ♔ (@ahfinebreeze) December 14, 2018

Setelah menerima kritikan daripada netizen, Forever 21 memadam gambar model berkulit putih tersebut yang mempromosikan pakaian mereka dalam laman sesawang mereka. Malah, Forever 21 memohon maaf dan mengatakan bahawa pihak syarikat tidak berniat untuk menyinggung perasaan mana-mana pihak.

Ini bukan kali pertama jenama besar ‘terlepas pandang’ perkara seperti ini. Januari lalu, H&M dikritik hebat kerana tulisan pada baju ini dianggap menghina orang kulit hitam.

#RealDeal. Nak dapatkan handphone power 8GB RAM + 128GB Storage? Jom tonton video ini.


Jenama Ini Cetus Kontroversi Kerana Guna Isu Kematian Kobe Bryant Untuk Lancar Koleksi Baharu

Baru-baru ini dunia dikejutkan dengan kematian pemain bola keranjang terkenal Kobe Bryant dalam nahas helikopter yang turut meragut nyawa anak perempuannya, Gianna bersama tujuh lagi penumpang lain.

Bagaimanapun, di saat dunia masih meratapi pemergian lagenda bola keranjang itu, ada pula jenama fesyen yang mencetuskan kontroversi ketika melancarkan koleksi tribute mereka kepada legenda bola keranjang dunia itu.

Dalam acara Milan Fashion Week yang berlangsung hujung minggu lalu, Philipp Plein dilaporkan menggunakan prop dua buah helikopter yang bersalut emas untuk diletakkan di atas pentas ketika pelancaran koleksi tersebut.

Bukan saja dianggap tidak sensitif dengan kematian Kobe yang masih baru, malah tindakannya menggunakan prop helikopter itu turut mencetuskan kemarahan memandangkan Kobe maut selepas helikopter yang dinaikinya terhempas sebelum ini.

Koleksi Plein itu turut menggunakan nombor jersi 24 dan warna ungu yang sememangnya sinonim dengan mendiang Kobe dan pasukan lamanya, Los Angeles Lakers.

Sekali pandang, koleksi tersebut yang terdiri daripada hoodie dan jersi bola keranjang itu mirip dengan pakaian rasmi yang digunakan Kobe ketika beraksi sebelum ini.

Plein hanya mengubah perkataan ‘Lakers’ di bahagian hadapan baju tersebut dengan namanya ‘Plein’ selain turut menambah kemasan berlian menghiasi nama dan nombor 24 itu.

Walaupun Plein melalui kiriman Instagramnya memberitahu hasil jualan koleksi tersebut akan didermakan kepada yayasan kebajikan sukan, tindakan pereka fesyen itu tetap mendapat kecaman daripada netizen dan turut dilaporkan portal fesyen terkenal dunia Hypebeast.com .

HEROES COME AND GO…..LEGENDS LIVE FOREVER 🙏 happy to be able to support with the sales of this capsule the MAMBA & MAMBACITA SPORTS FOUNDATION 🖤

A post shared by  Philipp Plein (@philippplein) on Feb 22, 2020 at 11:39pm PST

Dalam perkembangan sama, balu kepada Kobe, Vanessa Bryant dilaporkan telah memfailkan saman terhadap syarikat pengendali helikopter yang terlepas dalam insiden tersebut di di Mahkamah Tinggi Los Angeles pada Isnin.

Vanessa dalam samannya itu menyalahkan kecuaian syarikat pengendali tersebut Island Express sehingga menyebabkan kematian Kobe dan penumpang lain pada hari kejadian seperti dilaporkan CNN.

Bagaimanapun, jumlah saman yang dikemukakan beliau tidak dinyatakan dalam laporan tersebut.

Kobe Bryant sebelum ini maut selepas helikopter yang dinaikinya terhempas di Calabasas, California. Klik pautan di bawah untuk mengetahui dengan lebih lanjut.

Kobe Bryant Maut Dalam Nahas Helikopter Bersama Anak Perempuannya

Nike Hentikan Penjualan Produk Melibatkan Kobe Bryant Bagi Menghalang Aktiviti ‘Reseller’


Jenama Itali Lancarkan Kasut Tumit Tinggi Dengan Reka Bentuk ‘Mie Segera’, Dijual Pada Harga RM3,000

Dalam keghairahan untuk mencipta pelbagai jenis reka bentuk fesyen, sebuah jenama besar Itali, Bottega Veneta telah melancarkan satu reka bentuk tumit tinggi yang kelihatan seperti mie segera.

Ya, anda tak tersalah baca. Ia betul-betul seperti sebuah mie segera yang kita sering makan di rumah.

Anda boleh rujuk gambar di bawah untuk bukti bahawa jenama Bottega Veneta yang ditubuhkan pada 1966 telah mula sedar betapa ‘pentingnya’ untuk mendekati masyarakat di sekitar Asean dengan budaya mereka, iaitu mie segera.

Bottega Veneta Pre Fall 2020 @bottegaveneta #bottegaveneta #prefall2020 #fss #figurinestillstyling

A post shared by  Figurine Still Styling (@figurinestill) on Dec 17, 2019 at 5:06am PST

Menurut HypeBae, kasut tumit tinggi adalah sebahagian daripada koleksi Pre-Fall 2020 yang direka oleh pemenang Anugerah Fesyen British 2019, Daniel Lee.

Walaupun mereka tidak boleh dijual secara dalam talian dan di kedai-kedai lagi, seseorang boleh menyemak koleksi penuh pakaian, kasut dan beg di sini.

@bottegaveneta Pre-fall 2020 ⠀⠀⠀⠀⠀⠀⠀⠀⠀ • #bottegaveneta #daniellee #bottega #bottegavenetashoes #britishfashionawards #woven #macrame #leather #artisan #madeinitaly #ramen #foodie #foodporn #asianfood #noodles #nom #heels #highheels #sandals #footwear #shoes #shoesaddict #wiwt #ootd #yellow #neutral #beige #lol #meme #dietprada

A post shared by  Diet Prada ™ (@diet_prada) on Dec 17, 2019 at 3:52pm PST

Dikhabarkan harga untuk sepasang kasut tumit tinggi ini sekurang-kurangnya RM3,000, iaitu harga purata kasut dari jenama Itali.

Sebelum ini Nike dikhabarkan telah mereka kasut khas buat doktor dan jururawat. Klik pautan di bawah untuk membaca.

Nike Keluarkan Kasut Yang Direka Khas Buat Doktor Dan Jururawat

Converse Lancar Model Chuck 70 High Dalam ‘Mood’ Warna-Warni

Vans Perkenalkan Warna Baharu Untuk Model Tahan Lasak Destruct SF


Jenama Kasut Indonesia, Ventela Tepis Dakwaan Rekaan Logonya Tiru Vans

Isu plagiat kini seperti perkara biasa dalam industri fesyen dalam dan luar negara. Ada yang meniru dan membuli jenama yang lebih kecil dan ada yang berani dengan meniru terus syarikat antarabangsa yang terkenal di seluruh dunia.

Sejak dua minggu yang lalu, Vans telah bekerjasama dengan Instagram untuk ‘membuang’ rekaan kasut ciplak yang menggunakan rekaan ikonik kasut milik mereka. Antara jenama yang terkena tempiasnya adalah jenama dari Indonesia, Ventela.

wkwkwkwkw ventela kena sama vans us pic.twitter.com/cOaFWbbcqp

— howtodressvvell is suspended, this is the 2nd acc (@howtodresvvell) April 26, 2020

Ventela merupakan jenama kasut yang diperkenalkan kepada umum pada tahun 2017 oleh William Ventela, yang mempunyai kilang kasut di Jawa Barat sejak 1989 lagi. Rekaan Ventela kini lebih berpaksikan jenama Vans dan Converse kerana rekaannya yang ikonik.

Tetapi ada juga peminat jenama Ventela yang ‘kurang berkenan’ dengan rekaan sisi Ventela yang sangat mirip rekaan ikonik Jazz Stripes oleh Vans. Jadi disebabkan itu Vans melihat Ventela sebagai jenama kasut ciplak dan membuang sebahagian gambar yang mirip model Vans Sk8 Hi dan Old Skool.

Gimana pendapat lo mengenai Vans & Ventela 😑? Lo tim Vans atau Ventela? Klik linknya untuk ikuti polling dan jangan lupa kasih pendapat lo di kolom komentar! 😀#vans #ventela #dirumahaja https://t.co/JY2fpXIfKp

— Menurut Lo (@menurutlodotcom) April 30, 2020

Dalam kenyataan rasmi oleh Ventela, wakil mereka berkata peminat tidak perlu risau kerana rekaan logo berkenaan telah pun didaftarkan di jabatan Intelektual Kementerian Hukum dan Hak Asasi Manusia Indonesia. Jadi, jenama berkenaan adalah ‘legit’ dan tidak sama sekali meniru corak ikonik Vans.

Namun, ia tetap menjadi perdebatan peminat sneakerheads di Indonesia. Sekali pandang, mereka sudah tahu Ventela meniru Vans dan rasa agak lucu apabila Ventela tidak mahu mengaku mereka terinspirasi daripada jenama Vans.

Yang lagi heboh,Vans Vs VentelaStrip biru buat Ventela, dan strip titik titik buat Vans. Karna ada yang berpendapat stripjazz dari Ventela itu niru punyanya Vans. Katanya, jadi coba kalian samain, sama tidak?Apakah ATM (Amati, Tiru, Modifikasi)Atau ATJ (Amati, Tiru, jiplak) pic.twitter.com/LushGGeLIB

— Feri Handoyo (@sync1414) April 30, 2020

Masalah jiplak-menjiplak di dunia fesyen Indonesia emang bukan hal baru. Inget sepatu Ventela yang mirip Converse x CDG? Itu juga sempet dipermasalahin pic.twitter.com/1vnV2GokV0

— Prime Minutes (@PrimeMinutes_) April 28, 2020

Bukan hanya Vans, rekaan Converse juga tidak terlepas daripada menjadi mangsa ‘tiruvasi’ Ventela. Paling mirip adalah rekaan kolaborasi Converse x Comme des Garçons PLAY. Cuma bentuk ikonik CDG Heart lebih ‘garang’ pada Ventela.

Sentimen local pride bantu menjual kasut ini dalam kalangan peminat fesyen di Indonesia. Tetapi adakah mereka boleh berbangga dengan rekaan kasut yang meniru logo dan rekaan jenama antarabangsa?

Pada ketika ini, Vans tidak mengenakan sebarang tindakan undang-undang terhadap Ventela dan mereka terus menggunakan rekaan logo berkenaan seperti biasa.

Apa jadinya kalau Ventela Public hadir dengan sentuhan baru, guys? Lebih fresh pastinya 😉  Ventela Public Suede hadir dengan siluet yang sama dengan versi terdahulu namun dengan tampilan yang lebih kece. Material real suede di bagian stripe dan toecap bikin Public Suede ini terlihat mewah, namun tetap dengan harga yang bersahabat, sob 🙂  Pengembangan material baru juga disematkan pada Ventela Public Suede yang rilis dengan 5 warna ini lho, mulai dari bumper hingga heel patch. Kalian bisa simak review article ini secara lengkap di Youtube Channel : In Cipeng We Trust ya dengan judul : #ghibahSEPOKAT : NGECENGIN VENTELA PUBLIC SUEDE.  Ceritain gimana pendapat kalian tentang article baru ini di kolom komentar ya guys 😀    #newarticle #public #publicsuede #ventelapublicsuede

A post shared by  Ventela® (@ventelashoes) on Apr 12, 2020 at 9:03pm PDT

Ini pula kes DC Comics yang tewas dengan sebuah jenama Indonesia berkenaan hak cipta watak Superman. Baca lagi tentangnya pada artikel di bawah.

DC Comics Kalah Kes Hak Cipta ‘Superman’ Di Indonesia

Selepas Soonaru, Pelukis Ilustrasi Ini Pula Dakwa Karyanya Ditiru FashionValet

Selepas 8 Tahun Jordan Akhirnya Menang Kes Ciplak Jenama China, Qiaodan Sports


Jenama Konsol Legenda, Atari Sedia Bangunkan Hotel Dengan Konsep E-Sukan

Lama sebelum adanya siri konsol daripada Sony PlayStation dan Xbox, jenama Atari antara yang menjadi pilihan gamer pada zaman 80-an. Penawaran game seperti Pac-Man, Mario Bros dan Donkey Kong antara yang membuatkan konsol ini popular.

Setelah lama menyepi lebih dua dekad, jenama ini nampaknya masih mahu aktif dalam bidang gaming namun dengan aktiviti dan kerjasama yang lebih fresh. Terbaharu, Atari dilaporkan telah bekerjasama dengan beberapa rangkaian hotel bagi membangunkan sebanyak lapan hotel dengan jenama Atari.

Menariknya, jenama ini masih lagi mengekalkan identiti mereka dengan membangunkan hotel dengan konsep e-sukan melalui penyediaan ruangan gaming. Lapan lokasi hotel yang dipilih adalah di Austin, Chicago, Denver, Las Vegas, San Francisco, San Jose, and Seattle.

Projek pembangunan hotel ini dijangka bakal bermula pada pertengahan 2020 ini. Agak menarik untuk menyaksikan perkembangan Atari yang dulu menghasilkan konsol kini bakal bergiat aktif dalam bidang perhotelan.

Ketahui juga lima pembaharuan terbaru yang bakal dibawakan pada Sony PS5 yang bakal mula ditawarkan pada hujung tahun ini.

5 Pembaharuan Sony PlayStation 5 Yang Bakal Dilancarkan Hujung Tahun Ini

Tonton Jam Tangan PlayStation Khas Buat Peminat Konsol Ini


Jenama LEGO ‘Copy Ori’ China, Lepin Akhirnya Tumpas

Tidak dapat dinafikan bahawa permainan LEGO memiliki peminatnya tersendiri daripada kalangan kanak-kanak mahupun dewasa dimana jenama ini menjadi jenama permainan terkenal dunia.

Lepin iaitu sebuah jenama yang menghasilkan permainan LEGO meniru hampir kesemua keluaran The LEGO Group dan warna pada logo jenama Lepin juga tampil serupa dengan logo LEGO cuma berbeza pada nama sahaja.

Malah pada minggu lalu, kerajaan China telah menyerbu kilang jenama Lepin di Shenzen, China berikutan dakwaan menghasilkan LEGO palsu. Hasil dari serbuan tersebut, LEGO palsu bernilai $30 juta (~RM124 juta) telah dirampas manakala empat orang pekerja telah ditahan.

Untuk pengetahuan anda, produk Lepin ini jauh lebih murah dari LEGO dan pihak Lepin mengatakan akan menjual barangan sehingga habis tetapi tidak akan restock semula selepas serbuan tersebut.


Jenama Malaysia Carsome Bakal Disenaraikan Di Nasdaq Pada Nilai RM8 Bilion

Syarikat Malaysia, Carsome dilaporkan akan disenaraikan di Nasdaq dan Bursa Saham Singapura dengan penilaian syarikat sekitar $2 bilion (RM8 bilion), lapor Forbes.

Menurut Deal Street Asia dan sumber terdekat laman berita tersebut, Carsome yang menjalankan perniagaan kereta terpakai kini dilaporkan telah memfailkan IPO dengan Nasdaq.

Difahamkan bahawa langkah ini diambil setelah dicadangkan oleh pelabur utama Carsome, 65 Equity Partners, sebuah unit dana kekayaan Singapura Temasek Holdings dalam misi untuk mengumpulkan $400 juta.

Forbes yang cuba mendapat maklum balas syarikat itu bagaimanapun tidak mendapat sebarang komen mengenai laporan tersebut.

Sebelum ini, Carsome menjadi unicorn teknologi terbesar Malaysia selepas ia menerima $170 juta dalam pusingan pembiayaan yang menaikkan penilaiannya kepada $1.3 bilion tahun lepas.

Beberapa pelabur lain yang menyokong Carsome termasuk MediaTek milik Tsai Ming-kai, Kumpulan Gokongwei milik Lance Gokongwei dan Kumpulan Catcha milik Patrick Grove.

Syarikat itu telah mengembangkan operasinya di seluruh rantau melalui beberapa siri pengambilalihan. Pada bulan Mac, Carsome membeli pegangan majoriti dalam CarTimes, salah satu syarikat kereta terbesar di Singapura. Perjanjian itu dibuat hanya sebulan selepas Carsome menyelesaikan pengambilalihan iCar Asia yang disenaraikan di Australia dengan harga $200 juta.

Jenama Malaysia Carsome sahkan terima dana RM1.22 bilion. Rujuk pautan di bawah untuk membaca.

Jenama Malaysia Carsome Sahkan Terima Dana RM1.22 Bilion

Carsome Terima Pelaburan RM830 Juta, Nilai Syarikat Melonjak Naik RM5.3 Bilion

Terbeli Kereta Curi, Pasangan Suami Isteri Tuntut Ganti Rugi RM100,000


Jenama Malaysia Carsome Sahkan Terima Dana RM1.22 Bilion

Kumpulan Carsome yang bertanggungjawab mengendalikan pasaran kereta terpakai di Asia Tenggara, hari ini mengesahkan bahawa syarikat itu menerima AS$290 juta (kira-kira RM1.22 bilion) pembiayaan baru-baru ini. Syarikat teknologi dari Malaysia itu kini pula bernilai kira-kira AS$1.7 bilion (RM7.15 bilion), lapor Malay Mail.

Carsome merancang untuk menggunakan hasil yang diperoleh dalam pusingan pembiayaan ini untuk mempercepatkan pelaburan dalam pelanggan, produk, teknologi, keupayaan data, infrastruktur dan pengembangan serantau bagi jenama runcitnya, Carsome Certified, merentasi pasaran utama di Malaysia, Indonesia dan Thailand,” katanya dalam satu kenyataan hari ini.

Pengesahan itu susulan laporan Bloomberg mengenai pembiayaan itu pada Jumaat lalu, yang memetik sumber yang tidak dinamakan. Dana pembiayaan itu juga difahamkan datang daripada beberapa pelabur, dengan penyumbang terbesar ialah 65 Rakan Kongsi Ekuiti dan Dana Induk Modal Persendirian Seatown — kedua-dua anak syarikat firma pelaburan Singapura, Temasek Holdings — serta Pihak Berkuasa Pelaburan Qatar. Pelabur lain termasuk Mediatek, Sunway, Gokongwei Group, YTL Group dan Taiwan Mobile.

Carsome diasaskan pada 2015, dan menjelang September 2021 syarikat ini berkembang menjadi syarikat permulaan teknologi bernilai tertinggi di Malaysia. Ia menyebut dirinya sebagai “platform e-dagang kereta bersepadu terbesar” di Asia Tenggara. Menurut laman webnya, Carsome bekerja dengan lebih 8,000 pengedar kereta terpakai dan menguruskan lebih daripada 100,000 transaksi setahun.

Di sebalik tabir perjalanan TheLorry.com sehingga mendapat dna USD 1.5 juta. Untuk bacaan lanjut, klik pautan di bawah.

Di Sebalik Tabir Perjalanan TheLorry.com Sehingga Mendapat Dana USD 1.5 Juta

Amerika Syarikat Tahan Sarung Tangan Getah Buatan Syarikat Malaysia Daripada Memasuki Negara

10 Kartunis Ini Pernah Gegarkan Persada Komik Negara Sekitar Tahun 1990an


Jenama Milik Justin Bieber, Drew House Keluarkan Selipar Hotel Dengan Harga Serendah RM21

Drew House telah mengeluarkan produk rasmi pertamanya untuk jenama yang akan datang iaitu selipar hotel murah yang dijual dengan harga $5 USD (RM21).

Jenama itu dikatakan melibatkan penyanyi terkenal iaitu Justin Bieber dengan menawarkan selipar hotel murah dengan harga mampu milik. Dalam usaha untuk memaparkan jenama ini dengan harga mampu milik, selipar ini dibuat daripada bulu putih lembut serta menampilkan emoji senyuman yang ditulis dengan perkataan ‘Drew’.

Difahamkan rekaan Drew House ini terhasil daripada karya rakan-rakan lama Bieber yang turut menjayakan jenama ini.

Setakat ini, selipar hotel murah ini telahpun habis dijual. Namun, anda boleh sentiasa mengikuti laman web rasmi Drew House untuk mengetahui kemaskini item baru dan koleksi-koleksi yang bakal dikeluarkan tidak lama lagi.

cheap ol’ regular drew house slippers, get ‘em now. LINK IN BIO

A post shared by  Drew House (@drewhouse) on Dec 25, 2018 at 10:01am PST

#RealDeal. Nak dapatkan handphone power 8GB RAM + 128GB Storage? Jom tonton video ini.


5 Perkara Yang Anda Boleh Belajar Daripada Pengasas Bersama Nike

Nike sinonim dengan logo Swoosh dan slogan “Just Do It”. Jenama terkenal kelengkapan barangan sukan ini telah diasaskan oleh atlet universiti Phil Knight dan jurulatih trek Bill Bowerman pada 1964 di Oregon, Amerika Syarikat. Pada waktu itu syarikat menggunakan nama Blue Ribbon Sports sebelum menukarkannya kepada Nike pada 1971.

“Irrelevance Justified” merupakan konsep di sebalik kasut Nike yang membuatkan ia bukan sekadar kasut tetapi satu jenama yang gah kerana ia turut mempengaruhi siapa kakitangan Nike, apa iklan yang dikeluarkan oleh Nike, apa pemasaran yang digunakan dan juga siapa dan kumpulan apa yang ditaja. Itu antara elemen yang membuatkan jenama Nike memiliki kelebihan kompetitif.

Tentunya dengan dokongan dan kepimpinan pengasas bersama Nike memainkan peranan penting dalam usaha membangunkan jenama dan syarikat sehingga berjaya menguasai sebahagian pasaran di peringkat global. Anda boleh baca kisah kejayaan pengasas bersama Nike, Phil Knight di sini.

Secara ringkas, ini 5 perkara yang boleh dipelajari daripada perjalanan hidup Phil Knight dalam membangunkan Nike.

Tidak tahu tentang rekabentuk kasut, tidak tahu banyak tentang pengurusan dan tidak mempunyai duit bukan penghalang buat Phil Knight bagi memulakan syarikat pada 1962. Tapi oleh kerana tahu ambil kesempatan dengan perkembangan semasa membuatkan syarikatnya memperolehi banyak keuntungan. Ini semua kerana kumpulannya mempunyai keupayaan untuk menilai, menaksir dan memenuhi permintaan pasaran.

“We took advantage of the running boom, which became the jogging boom, which became the fitness boom…and we’ve benefited from all of that.”

Phil Knight mempunyai kemahiran yang baik dalam menilai orang di mana ia banyak membantu dalam pemilihan rakan kongsi awal, pekerja, ahli kumpulan dan juga memahami pengguna yang akan membeli kasutnya. Dia mempercayai mereka dan menganggap semua pekerja pada awal penubuhan, rakan kongsi dan pasangan hidupnya adalah penting dalam kejayaannya selepas itu.

Knight melakukan apa yang disukainya dengan penuh keghairahan. Dalam hal ini, Knight ialah seorang pelari dan menyukai kasut. Disebabkan itu Knight jadi yakin dan percaya dengan apa yang dilakukan sebagai jurujual kasut. Sedangkan sebelum itu dia kurang berjaya ketika menjual ensiklopedia dan securities.

“It wasn’t selling. I believed in running. I believed that if people got out and ran a few miles every day, the world would be a better place… Belief is irresistible.”

Knight bersifat terbuka dalam mendengar pendapat orang lain meskipun ia datang daripada seorang pekerja. Ketika Knight mencadangkan nama Dimension Six bagi menggantikan nama syarikat, pekerja pertamanya, Jeff Johnson telah mencadangkan nama Nike yang bermaksud tuhan kejayaan dalam bahasa Greek kepada Knight. Ia menepati budaya dan matlamat syarikat.

Bagi logo bentuk swoosh pula, Knight telah mengupah Carolyn Davidson, seorang pelajar senireka grafik dari Universiti Portland State dengan bayaran $35 pada 1971. Knight mengatakan logo yang dilukis Davidson itu guna satu tema sahaja bagi menggambarkan pergerakan.

“They were all variations on a single theme, and the theme seemed to be… fat lightning bolts? Chubby check marks? Morbidly obese squiggles?”

Pendapat Knight pada ketika itu, ia kelihatan seperti bentuk kilat dan simbol tanda right yang gemuk. Tapi akhirnya ia tetap digunakan sebagai logo Nike selepas ditambah baik oleh Davidson. Selepas 12 tahun, Davidson dihargai dengan cincin berlian ukiran swoosh dan stok Nike.

Ramai mengatakan idea Knight gila dan bakal berakhir dengan kegagalan. Namun begitu, Knight sentiasa meyakinkan dirinya bahawa ia boleh dijayakan. Dia melafazkan ayat ini pada pagi 1962:

“Let everyone else call your idea crazy … just keep going. Don’t stop. Don’t even think about stopping until you get there, and don’t give much thought to where ‘there’ is. Whatever comes, just don’t stop.”

Knight pegang pada kata-kata itu agar dia tidak terkesan dengan percakapan negatif orang lain terhadap apa yang sedang diusahakan dan ia sememangnya membantu sehingga Knight mengatakan:

“Half a century later, I believe it’s the best advice — maybe the only advice — any of us should ever give.”

5 perkara di atas ini antara yang sesuai untuk anda jadikan panduan dan pembakar semangat ketika mahu memulakan start-up atau bisnes anda.


13 Syarikat Di Sebalik Jenama Popular Yang Mungkin Anda Tidak Tahu

Anda mungkin cukup kenal dengan beberapa jenama gah di dunia seperti Audi, Bugatti, Lamborghini, Porsche atau mungkin Baskin Robbins, Piza Hut dan KFC. Tetapi tahukah anda siapa pemilik di sebalik jenama popular ini?

Pendedahan ini pasti akan mengejutkan anda. Seperti Facebook memilik Whatsapp dan Instagram, sekarang mari kita lihat pula ‘orang kuat’ di sebalik jenama terkenal di dunia ini.

Di sini senarai 13 syarikat yang memegang jenama popular yang sering anda lihat. Bagi peminat jam Rado, Tissot dan Omega jangan terkejut pula jika ia sebenarnya adalah di bawah satu syarikat yang sama, Swatch.

Melihat pelbagai jenama di bawah satu syarikat yang sama, ini mungkin sebabnya kenapa mereka boleh kekal bertahan sehingga sekarang.


Jenama Premium MLB Buka Butik Pertama Malaysia Di IOI City Mall

Jenama MLB, salah satu jenama gaya hidup premium di Asia, kini telah membuka butik pertama di Malaysia di IOI City Mall, pada Jumaat, 13 Januari 2023 hari ini.

Jenama fesyen MLB yang kini berdiri sebagai gaya premium terkemuka di dunia mula membuka butik jenama MLB pertamanya di Korea pada tahun 1997 dan jenama itu menggabungkan fesyen premium serta budaya hidup yang unik.

Sehingga kini, MLB Brand mempunyai lebih 650 butik di seluruh Asia, termasuk Korea Selatan, Hong Kong, Macau, Taiwan, China, Vietnam, Thailand, Singapura dan kini, Malaysia.

Jenama MLB menawarkan portfolio produk yang komprehensif, yang terdiri daripada pakaian, kasut dan aksesori untuk lelaki dan wanita. Koleksi ini diilhamkan oleh logo pasukan besbol terkenal dan menggabungkan utiliti dan fesyen.

Pengunjung dijemput untuk masuk ke ruang runcit MLB untuk bergambar dan membeli koleksi terhangat jenama MLB.

Jenama MLB juga mempunyai pelbagai gaya topi, di mana ia menawarkan lebih 300 gaya klasik dan baharu, menjadikan butik itu destinasi pilihan yang tidak dipertikaikan untuk peminat topi.

Harga untuk pakaian antara RM230 hingga RM990, dengan topi pula dijual pada harga antara RM190 hingga RM360, dan kasut serta aksesori dijual secara runcit dari RM290 hingga RM990.

Menangi hadiah jenama MLB Eksklusif untuk 200 Pelanggan pertama pada pembukaan rasmi yang bakal diadakan pada hari Sabtu antara 10 pagi hingga 12 tengahari.

Selain itu, 50 pembeli pertama akan menerima Kotak Hadiah Jenama MLB. Selain itu, 200 pelanggan pertama akan menerima pelekat Jenama MLB dan baucar hadiah RM20 setiap satu.

A post shared by MLB Malaysia (@mlb.kr.malaysia)

Untuk layak menerima hadiah eksklusif, anda hanya perlu:
– Buat pose paling bergaya dan ambil gambar di ruang butik MLB.
– Siarkan foto pada Instagram anda,
– Ikuti dan tag @mlb.kr.malaysia dan masukkan hashtag #MLBMalaysia dalam kapsyen.

Selain itu, foto terbaik akan memenangi topi MLB eksklusif! Letakkan profile Instagram pada mode terbuka untuk memudahkan anda menjadi pemenang!


Jenama Qaysaa Jelajah Sepanyol, Pink La Muralla Roja Jadi Pilihan ‘Photoshoot’ Raya 2020

Qaysaa Raya 2020 telah memilih Pink La Muralla Roja sebagai tempat photoshoot bagi koleksi raya untuk tahun ini. Sesuai dengan gaya minimal yang sering menjadi tema reka bentuk mereka.

Tahun ini jenama yang ditubuhkan oleh dua anak muda, Saiful Dzulkifli, 33, dan Sa’a Yahya, 32,  dijadualkan berangkat ke Sepanyol. Mereka akan menempuh jalan yang panjang dan memenatkan. Mereka terpaksa menunggu lama di Istanbul sebelum sampai di pekan kecil Calpe, Valencia. Tempat di mana Pink La Muralla Roja di bina.

Saiful, co-founder untuk jenama Qaysaa telah berkongsi perjalanannya khas buat pembaca The Vocket. Katanya, mereka telah merangka perjalanan ini seawal bulan Oktober 2019 lagi. Dengan harga tiket dalam lingkungan RM2,700 untuk seorang dari Malaysia ke Valencia.

Namun bagi mereka bahagian yang paling mencabar ialah masa perjalanan yang panjang termasuk transit time dan ground transfer yang memakan masa hampir 20 jam.

Menurut Saiful, “Kami menaiki penerbangan terus Turkish Airlines dari KLIA ke Istanbul selama 12 jam. Seterusnya transit selama 3 jam di Istanbul, sebelum meneruskan penerbangan ke Valencia yang mengambil masa 4 jam.

“Setibanya di Valencia Airport, kami menaiki private transportation iaitu sebuah Van khas untuk ke Calpe. Kenderaan yang telah di tempah dengan menggunakan Beniconnect.com menelan kos hanya 100 euro untuk 5 orang dari Valencia Airport ke Calpe.” Katanya.

Perjalanan mereka mengambil masa 1 jam 30 minit untuk sampai ke Pink La Muralla Roja. Mereka memilih untuk bermalam di bangunan ini. Segala tempahan telah dilakukan lebih awal menggunakan aplikasi AirBnb.

“Dengan rate semalam RM 250 untuk 5 orang. Penat memang penat, tapi kami teruja bila sudah sampai ke sini dan melihat sendiri Pink La Muralla Roja.” Katanya sambil berkongsi perasaan teruja.

Teaser of our #QaysaaRayaSpain, sukaaaa? Kalau sukaaaaa jom bagi 💕💕💕💕💕💕banyak2 kat bawah & komen sekali warna tema raya 2020 korang kt bawah 😘 _ Model : @arinna.erin Videographer : @hazrangah _ Will be available on our app, website & boutique on 15 march 2020 #staytuned #qaysaarayaspain #qaysaaraya2020 #lamurallaroja #calpe

A post shared by  QAYSAA® (@qaysaaofficial) on Mar 6, 2020 at 6:43am PST

Ia dipanggil Muralla Roja, yang bermaksud ‘dinding merah’ telah direka oleh arkitek Sepanyol Ricardo Bofill dan dibina pada awal tahun 1970-an. Bangunan itu dibina setelah mengambil inspirasi seni bina kasbah dari Afrika Utara.

“Qaysaa memilih bangunan rekaan arkitek Ricardo Bofill sebagai pilihan kerana keunikan reka bentuk yang minimal dan sesuai dengan tema Qaysaa Raya 2020, tona warna pestel untuk 20 variasi baju kurung.” Kata Saiful.

Musim bunga yang menjengah Sepanyol telah menambahkan lagi keistimewaan perjalanan Qaysaa ke sana. Cuaca ini sesuai untuk fabrik keluaran Qaysaa yang berasaskan kapas. Ia sangat sesuai dipakai dengan apa jua cuaca.

“Semua reka bentuk Qaysaa Raya 2020 yang tampak moden dan minimal sesuai dengan tag line yang dibawa oleh jenama Qaysaa sendiri. Rekaan yang loose, nursing friendly, wudhu friendly adalah DNA jenama kami.” Kata pereka fesyen Qaysaa, Sa’a Yahya.

Bangunan yang dibina berasaskan seperti kubu di tepi laut Mediterranean ini sangat memukau. Warna yang ditonjolkan di setiap sisi bangunan ini sangat sesuai dijadikan latar bagi Arinna Erin tampil lebih bergaya dengan koleksi Qaysaa Raya 2020.

Model kelahiran Malaysia ini sedang meningkat naik setelah berjaya membuat debut rasmi dengan jenama sukan terbesar dunia, Nike. Dia mempunyai gaya dan citarasa yang lain dari yang lain, sekaligus telah membuatkan Sa’a Yahya iaitu pereka Qaysaa memilih beliau.

Bentuk struktur banggunan yang tinggi dan tegak serta palet warna bangunan yang menarik bakal menjadi tempat kepada Hazra Ngah – jurugambar rasmi Qaysaa Raya 2020 – berkarya dengan koleksi raya Qaysaa.

Bagi pembaca yang mahu mengetahui bagaimana hasilnya apabila Qaysaa Raya 2020 menggabungkan karya agung Ricardo Bofill, Pink La Muralla Roja boleh ke instagram rasmi mereka @qaysaaofficial atau ke di laman sesawang mereka di www.qaysaa.com. Koleksi ini mula dijual pada 15 Mac 2020.

Baca lebih lanjut mengenai Arinna Erin, klik pautan di bawah untuk membaca.

Wanita Malaysia Dipilih Jadi Model Pakaian Renang Patuh Syariah Baharu Nike


Jenama Sukan Mana Yang Menguasai Penajaan Jersi Bola Sepak Liga Eropah?

Jersi sangat penting kepada setiap kelab dan setiap kelab mesti akan mempunyai penaja utamanya. Di persada Eropah, penajaan pakaiaan penting sebagai salah satu sumber keewangan untuk kelab.

Sebagai contoh, Chelsea sebelum bermulanya musim 2017/2018, mereka telah menerima tawaran tajaan yang hebat daripada Nike. Nike telah mengikat Chelsea selama 15 tahun dengan nilai 60 juta pound setahun. Ianya satu tawaran yang sangat besar sehinggakan mereka membatalkan kontrak yang sebelum ini bersama Adidas, 6 tahun lebih awal.

Persoalan di sini adalah di peringkat liga ternama Eropah, jenama sukan manakah yang mendominasi liga terbaik Eropah? Laman Planeta Fobal membuat carta bergambar untuk memudahkan kita melihat jenama mana yang mendominasi setiap liga.

Puma paling banyak menaja pasukan untuk EPL musim ini (5 pasukan) dan diikuti Nike (4 pasukan).

Adidas unggul di bumi Sepanyol dengan 5 tajaan kelab. Jenama sukan dari Sepanyol, Joma di tempat kedua dengan 4 pasukan.

Total control oleh Nike dengan 6 pasukan. Adidas di tempat kedua dengan 3 pasukan.

Jenama berasal dari Itali, Macron mendominasi penajaan kelab di Serie A dengan 4 kelab. Penajaan kelab di Serie A lebih sekata kerana banyak jenama sukan berasal dari Itali.

Nike mendahului penajaan jersi di liga Perancis. Dengan kehadiran Neymar, ianya pasti akan merancakkan lagi jualan jersi kelab PSG, salah satu kelab yang ditaja Nike.

Penajaan ini hanya melibatkan penajaan jumlah kelab dan bukannya nilai penajaan. Nilai penajaan untuk setiap kelab semestinya berbeza. Kita ambil contoh di Serie A. Walaupun Adidas cuma menaja dua kelab (AC Milan dan Juventus), tetapi nilai yang diberi untuk tajaan adalah sekitar 20 juta Euro semusim. Nilai tajaan Macron untuk kelab Lazio pula hanya 3.2 juta Euro untuk semusim.

Begitulah perbandingan tajaan jersi untuk setiap pasukan liga utama di Eropah. Untuk musim ini, adakah anda berpuas hati dengan rekaan jersi pasukan kegemaran anda? Belilah jersi original pasukan yang anda sokong kerana sedikit sebanyak dapat bantu kelab kegemaran anda dalam melariskan jualan jersi. Kalau anda beli yang ciplak, towkeh cetak rompak yang untung.


Jenama Sukan China Ini Mahu Saman Nike Kerana Tiru Logonya

Ianya satu twist yang menarik untuk jenama sukan dari China ini. Qiaodan Sports yang secara terang-terangan meniru logo jenama Jordan telah kalah dalam kes hak cipta logo ini pada tahun 2016.

Namun mereka kembali untuk menyaman Nike atas dasar ‘fitnah’. Qiaodan Sports membawa Nike sekali lagi ke mahkamah China untuk pengadilan. Mereka turut menuduh Nike cuba mengambil hak rasmi logo jenama berkenaan untuk kepentingan jenama Nike.

Qiaodan sendiri adalah sebutan ‘Jordan’ dalam bahasa Mandarin. Qiaodan turut berkata Nike menggunakan tulisan China syarikat berkenaan untuk mengeja perkataan Jordan dalam tulisan China. Jika kes ini berpihak kepada Qiaodan, Nike perlu membayar USD47,400 (RM184,000+-) serta membuat permohonan maaf secara terbuka untuk kes ini.

Itulah jenama China yang tidak sedar diri. Umum sudah tahu jenama Air Jordan sudah muncul sejak tahun 1985 lagi. Bertabahlah Nike untuk layan karenah syarikat dari China ini. Moga kes ini berpihak kepada Nike.


Jenama Sukan Dari China Ini Tiru Habis Logo ‘Under Armour’

Nampak familiar tak logo jenama Uncle Martian ni? Inilah jenama tiruan dari China yang ingin menumpang populariti Under Armour. If you cant afford Under Armour, Uncle Martian ada.

Jenama Under Armour bukanlah jenama sukan pertama yang ditiru. Contohnya jenama Jordan sudah berulang kali menyaman satu syarikat di China yang menggunakan nama ‘Qiaodan’ tetapi kes itu masih lagi tidak selesai sampai sekarang.

Kalau saya memang tidak pakai jenama Uncle Martian ni. Tetapi jenama ini, saya percaya pasti akan ada pengikutnya yang tersendiri nanti. Kasut pertama syarikat ini pula, saling tak tumpah mirip Nike Presto Flyknit.

Disebabkan segala jenis barang diperbuat di China, tak mustahil untuk mereka tiru jenama dari luar dan bikin jenama baru yang mereka boleh kembangkan sendiri.


Jenama Susu Hijrah Derma 500 Kotak Rezeki Dan 50 Set Katil Hospital

Pandemik yang melanda dunia kini telah melumpuhkan semua ekonomi dan sektor kesihatan merupakan antara sektor yang paling terkesan. Keadaan ini memaksa sesetengah syarikat untuk memberhentikan pekerja mereka dan meninggalkan sebahagian besar daripada pekerja kehilangan punca pendapatan.

Masa-masa yang sukar seperti ini kita perlukan sokongan daripada syarikat-syarikat lain untuk membantu. Produk Jenama Hijrah tampil dengan bantuan team Titipan Kasih Harian Metro untuk menghulurkan bantuan.

Bukan sahaja menyediakan kotak rezeki tapi mereka juga menderma katil untuk hospital-hospital yang memerlukan.

Menurut Dewan Bahasa dan Pustaka, Hijrah membawa maksud berubah untuk menjadi sesuatu yang lebih baik, perhijrahan perbuatan atau perihal berhijrah.

Sama seperti produk Hijrah. Mereka ingin memberikan gambaran terbaik seiring dengan nama produk mereka dengan berikan kembali kepada masyarakat di saat-saat sukar. Tak kira lah kumpulan masyarakat ataupun individu, jika mereka memerlukan kita kena tolong.

Bila satu orang buat kebaikan, 10 orang akan tengok dan mungkin separuh dari mereka akan buat benda yang sama. Dari situ kebaikan tersebut akan dipanjangkan dan lagi ramai orang yang memerlukan dapat dibantu.

Bukan itu sahaja, tetapi pasukan Hijrah juga menyediakan 500 kotak rezeki yang bernilai RM150 setiap satu kotak untuk diberikan kepada insan-insan yang terkesan dari kategori B40. Mereka juga akan dipilih atas nasihat JKM supaya mereka yang menerima kotak rezeki ini sememangnya orang yang betul-betul memerlukan.

Kotak rezeki tersebut mengandungi Susu pekat Hijrah, Susu Cair Dairy Champ, Susu UHT Goodday dan barang-barang keperluan lain seperti beras, minyak masak, biskut, makanan tin, shampoo, sabun, sabun baju dan sebagainya.

Nur Hidayah Binti Abdullah, 35, yang bekerja sebagai penasihat kecantikan di sebuah farmasi mengatakan bahawa pandemik ini menyebabkan gaji beliau dikurangkan dan hanya mendapat gaji pokok sahaja menyebabkan beliau agak terkesan. Beliau juga terpaksa menjaga sendiri anak beliau yang sebelum ini dihantar dirumah pengasuh kerana kekurangan wang.

“Kotak Rezeki ini banyak membantu saya dan keluarga. Anak bongsu saya tidak dapat bekerja ketika PKP ini jadi, apa bila bantuan ini diberikan, ia meringankan beban kami sekeluarga. Majlisnya juga dilakukan dengan penuh SOP dan barangan yang diberikan sememangnya memenuhi kelengkapan asas yang diperlukan” kata Mohamad Ilyas bin khalil, 57, pesara tentera.

Seperti yang kita tahu, Covid-19 telah banyak meragut nyawa orang-orang sekeliling kita. Rafeah binti Jaafar, 40 tahun ini juga kehilangan suaminya disebabkan Covid. Apa yang lagi menyedihkan ialah beliau masih mempunyai anak kecil yang berumur 11,10,7 dan 6 tahun dan ketika suaminya meninggal dunia, beliau dan anak-anak tidak dapat lihat kerana mereka masih dalam kuarantin dan hanya dapat melihat video yang direkodkan oleh adiknya sahaja.

“Terharu saya dapat bantuan hari ini sebab saya suri rumah. Jadi bantuan ini sangat-sangat lah bermakna buat saya dan anak-anak. Mereka la yang buatkan saya kuat semangat untuk teruskan berniaga apa sahaja untuk jana pendapatan’.

Seperti yang kita ketahui, disebabkan kes Covid di Malaysia yang kini meningkat, rata-rata hospital yang mengendalikan kes Covid kekurangan katil dan amat memerlukan bantuan. Hal ini demikian kerana, tanpa katil yang mencukupi pesakit tidak dapat dirawat dengan sebaiknya dan pesakit sendiri berada dalam keadaan tidak selesa dan menanggung kesakitan.

Sedar akan masalah ini, Team Hijrah tampil membantu. Sebanyak 50 set lengkap katil akan didermakan ke hospital-hospital yang dipilih sendiri oleh pihak KKM mengikut tahap kesegeraan hospital tersebut. Majlis penyerahan katil ini akan diadakan di KKM Putrajaya.

Hijrah merupakan salah satu produk kegemaran muslim . Jadi anda tak perlu ragu-ragu untuk mencuba dan anda boleh jimat produk Hijrah yang lemak berkrim.

Kalau yang belum cuba, mungkin anda boleh berhijrah untuk cuba jenama ini pulak?

Semoga sumbangan dari pihak Hijrah ini sedikit sebanyak memantuk para frontliners di Hospital berkenaan dan juga keluarga-keluarga yang terkesan ketika ini. Sama-sama kita berdoa supaya virus ni terhapus dari dunia secepat mungkin.

Nak tahu lebih lanjut mengenai jenama HIjrah ini anda boleh lawati laman web mereka dekat sini.


Jenama Tempatan Lancarkan Tudung Parti PRU14

Tarikh Pilihan Raya Umum Ke-14 (PRU-14) belum diumumkan lagi, namun ramai peniaga sudah mula menggunakan kreativiti untuk menjana pendapatan mereka. Antara menarik perhatian kami ialah tudung bawal Satin rekaan Chenta Watif Scarf.

Ternyata langkah berani pemilik laman sosial yang menggunakan nama Wanny Jibril ini mendapat sambutan yang sangat menggalakkan selepas tular di media sosial.

Tanpa memihak kepada mana-mana ahli politik, pemilik ini menawarkan pilihan pelbagai tudung yang direka dengan mewakili parti utama di negara ini antaranya ialah merah untuk UMNO, Hijau untuk PAS, Oren untuk PAN, biru muda mewakili PKR, merah muda untuk Pakatan Harapan dan warna merah jambu untuk Puteri UMNO.

“Pening nak pakai tudung apa untuk berkempen sempena pilihan raya umum ke-14 nanti?

“Jom dapatkan Bawal Satin Limited Edition Election Series by Chenta Watie Scarf. Harga hanya RM59 sahaja.”

Dengan ayat agak ringkas ini, entri ini telah dikongsi sebanyak 1500 oleh netizen di media sosial. Rata-rata memuji ia merupakan satu pemasaran paling bagus.

Oh ya kepada yang berminat anda boleh membuat tempahan awal bermula hari ini sehingga 14 April ini dan selain itu beliau juga membuka belian secara borong.


Jenama Thailand Hasilkan Helmet Mobile Suit Gundam Edisi Terhad

Selepas kolaborasi bersama jenama Uniqlo, Mobile Suit Gundam bersama jenama helmet dari Thailand, Bilmola telah menjalinkan kerjasama eksklusif untuk menghasilkan 3 rekaan helmet berdasarkan rekaan robot terkenal Gundam.

3 rekaan ini mengambil tema warna RX-78-2 GUNDAM, MS-09 DOM dan MS-06S CHAR’S ZAKU. Helmet paling canggih buatan Bilmola, NEX dipilih untuk kolaborasi ini di mana ia diperbuat daripada thermoplastic anti-hentakan dan visor anti-calar untuk keselamatan pengguna.

Terdapat juga 4 lubang untuk pengudaraan pada helmet dan setiap helmet akan hadir dengan dust bag dan kotak khas. Harga untuk edisi terhad ini juga sangat munasabah; 3,500 Thai Baht (~RM474) dan akan dijual dalam masa terdekat.

Disebabkan ia dijual di Thailand, anda mungkin boleh minta rakan yang ada di Thailand untuk bantu anda membelinya nanti. Untuk info lanjut, anda boleh ikut laman Facebook rasmi Bilmola di sini.

Ini pula koleksi Uniqlo x Gundam yang dilancarkan baru-baru ini. Klik pada pautan untuk melihatnya.

Uniqlo Beri Patung Figura Percuma Untuk Koleksi Ulang Tahun Ke-40 Gundam

Gundam Factory Yokohama Bakal Dibuka Kepada Umum Pada October 2021

Sedih EX5 Kesayangan Dicuri, Peminat Pantas Bantu Cari Motosikal Pa’din Musa


7 Jenama Tudung Popular Yang Menawarkan Harga Di Bawah RM89

Dah tahu apa stail personaliti anda berdasarkan jenis tudung yang digayakan? Jika belum tahu lagi, anda boleh baca artikel berkenaan itu di pautan ini.

Alright! Sekarang kita lihat ramai selebriti telah memilih untuk menutup aurat. Alhamdulillah, ini adalah satu perkembangan yang positif dan patut diberikan sokongan. Tapi ada suara-suara sumbang yang menyatakan selebriti berhijab hanya kerana mahu menjual tudung.

Oh! Saya tidak mahu mengulas hal itu lebih lanjut. Tapi saya cadangkan anda baca 23 sebab selebriti Malaysia bertudung ketika sedang popular dengan hati terbuka.

Baru-baru ini sebuah akhbar telah menyenaraikan anggaran harga 20 jenama tudung popular di Malaysia. Agak mengejutkan kerana ada 7 jenama tudung popular yang menjual koleksi tudung mereka di bawah harga RM89.

Kiranya harga paling mahal bagi jenama tudung itu ialah RM89 sehelai!

Ini saya senaraikan buat anda, 7 jenama tudung popular yang menawarkan harga di bawah RM89:

Menarik kan? Memang tak sangkalah harga yang ditawarkan oleh 7 jenama tudung popular ini. Malah, sudah tentu jenama tudung popular turut menjaga kualiti produk keluaran mereka. Jadi, anda dapat tudung berjenama yang berkualiti pada harga berpatutan.

Oh ya! Saya jangkakan jenama tudung MF Shawls milik Mira Filzah yang baru dilancarkan di Instagram akan turut masuk di dalam senarai ini kelak kerana harga tudung yang ditawarkannya ialah RM59 sahaja pada masa ini.

Baca: Tip Kelihatan Lebih Cantik Dengan Tudung Yang Sesuai Pada Wajah Anda


10 Pelakon Wanita Korea Yang Terima Bayaran Termahal Sepanjang Tahun 2020

Tahun 2020 hampir melabuhkan tirainya, semakin banyak drama Korea telah dikeluarkan dan ia bukan sahaja mendapat perhatian dari rakyat negara mereka sendiri malah ia semakin dikenali di persada antarabangsa.

Malah, setiap karya mempunyai jalan cerita yang menarik dan dibarisi pelakon berbakat dalam menghidupkan watak mereka dalam drama tersebut. Memang tidak dapat dinafikan lakonan bagi pelakon di dalam K-drama sering mendapat perhatian umum. Namun pernah tak anda tertanya berapa bayaran bagi pelakon Korea yang berlakon dalam drama kesukaan anda?

Oleh itu, kami telah senaraikan beberapa pelakon wanita dengan bayaran tertinggi di Korea Selatan bagi mengetahui perbezaan dari segi bayaran yang diperoleh oleh pelakon A-list ini.

Siapa sahaja yang tidak kenal pelakon bagi drama terkenal “My Love From The Star” ini? Ji Hyun mula meraih nama dengan memegang watak ‘The Girl’ bagi filem keluaran 2001 yang bertajuk “My Sassy Girl” iaitu salah satu filem Korea yang terkenal pada ketika itu. Beliau yang dikenali dalam beberapa drama terkenal itu mempunyai bayaran yang paling mahal iaitu sebanyak USD84,000 (RM341,376.00) bagi setiap episod.

Sering dikenali dengan lakonan hebat beliau di dalam filem thriller “Sympathy for Lady Vengeance”, Pelakon Lee Young Ae memperoleh bayaran sebanyak USD83,000 (RM337,312.00) bagi setiap episod yang dilakonkan.

Pelakon wanita yang tidak asing dalam industri lakonan Korea Selatan ini, Ha Ji Won merupakan wanita Asia pertama yang telah menjadi Duta Promosi bagi Operasi Senyum. Beliau memperoleh bayaran sebanyak USD42,000 (RM170,688.00) bagi setiap episod.

Sering mendapat pujian sebagai salah satu wanita tercantik di Korea Selatan walaupun usia beliau kini mencecah 45 tahun, pelakon Choi Ji Woo memperoleh bayaran sebanyak USD42,000 (RM170,688.00) untuk satu episod. Bagi sesiapa yang tidak tahu, beliau baru sahaja melahirkan anak pertama pada bulan Mei yang lalu pada usia 45 tahun!

Pelakon yang seterusnya ini mendapat perhatian ramai setelah berlakon di dalam drama terkenal “Descendants Of The Sun” yang dikeluarkan pada tahun 2016 serta mengahwini hero drama tersebut, Song Joong-Ki namun perkahwinan tersebut tidak kekal lama. Walaupun begitu, beliau mempunyai pendapatan sebanyak USD42,000 (RM170,688.00) bagi satu episod yang dilakonkan beliau.

Bagi sesiapa yang tidak mengenali pelakon Kim Tae Hee ini, beliau amat terkenal dengan watak yang dilakonkan dalam drama Korea seperti “Stairway To Heaven” dan “Love Story in Harvard”. Hanya dengan satu episod, Tae Hee mendapat bayaran sebanyak USD33,400 (RM135,737.60). Beliau juga merupakan isteri kepada pelakon serta penyanyi terkenal Korea Selatan, Rain.

Pernah dicalonkan untuk Anugerah Pelakon Wanita Terbaik di Anugerah Seni Baeksang ke-56 bagi memegang watak sebagai Dong Baek dalam drama, “When the Camellia Blooms” yang dikeluarkan pada tahun 2019, pelakon terkenal Gong Hyo Jin berjaya menjadi antara pelakon wanita yang mempunyai bayaran termahal iaitu USD33,400 (RM135,737.60) bagi setiap episod.

Sebelum meraih nama sebagai pelakon terkenal Korea Selatan, Shin Min Ah mula dikenali sebagai seorang model. Beliau mula mencipta nama di dalam bidang pengiklanan untuk sebuah syarikat telefon yang mempunyai drama pendek berjudul Summer Days di mana beliau digandingkan bersama-sama dengan pelakon terkenal Hyun Bin. Kini, hanya untuk satu episod pelakon tersebut akan dibayar sebanyak USD25,000 (RM101,600.00).

Pelakon Park Bo Young mula mendapat perhatian ramai apabila beliau menjadi salah satu pelakon utama di dalam filem “Scandal Makers” yang dikeluarkan pada tahun 2008. Filem tersebut dilaporkan telah mendapat sebanyak 8.3 juta penonton dan merupakan salah satu filem yang terlaris di Korea Selatan pada tahun tersebut. Pelakon wanita yang dikenali di dalam beberapa drama terkenal itu memperoleh bayaran sebanyak USD25,000 (RM101,600.00) bagi setiap episod yang dilakonkannya.

Pelakon yang seterusnya mendapat bayaran termahal ialah Park Shin Hye. Untuk tahun ini sahaja, pelakon terkenal Korea Selatan itu dapat dilihat berlakon di dalam beberapa filem yang bukan sahaja mempunyai jalan cerita yang menarik malah filem tersebut juga berjaya trending di Malaysia selepas hanya beberapa hari pelancaran filem tersebut. Park Shin Hye memperoleh pendapatan sebanyak USD17,000 (RM69,088.00) untuk setiap satu episod yang dilakonkan.

Mesti ramai yang tidak sangka hasil pendapatan bagi setiap pelakon terkenal Korea Selatan ini bukan? Selain berlakon ramai yang di antara mereka telah menjadi duta produk kecantikan serta duta bagi Pertubuhan Bukan Kerajaan (NGO) seperti UNICEF dan banyak lagi.

Baca juga perkongsian kami yang terdahulu mengenai selebriti terkenal Korea yang miliki aset hartanah hingga mencecah RM298 juta? Baca pada pautan di bawah.

9 Selebriti Terkenal Korea Yang Miliki Aset Hartanah Bernilai Sehingga RM298 Juta

Benarkah Ikon ‘Natural Beauty’, Song Hye-kyo Tidak Pernah Lakukan Pembedahan Plastik?

Pelakon Popular Kim Seon Ho Dan Shin Min Ah Bakal Digandingkan Dalam Drama Mr. Hong


5 Perkara Yang Anda Boleh Pelajari Sempena Ulang Tahun Uber Yang Kelima

5 tahun, jangka masa yang agak pendek tetapi cukup lama untuk memberi impak di atas apa yang kita kerjakan. 5 tahun dahulu, Justin Bieber adalah seorang penyanyi remaja yang menjadi kegilaan ramai orang muda. Sekarang, beliau adalah seorang dewasa yang harus bertanggung jawab atas segala keputusan yang beliau ambil.

5 tahun dahulu, Uber baru sahaja bermula. Dan kini, syarikat ini sudah beroperasi di 300 buah bandar dalam 58 buah negara dengan 1 juta pemandu. Nilai syarikat ini sudah mencapai $50 bilion.

Akan tetapi terlalu banyak halangan terhadap Uber untuk mencapai tahap sekarang, dan mereka masih berkembang dengan pantas. Pengasas dan CEO, Travis Kalanick berkongsi 5 fakta ketika berucap bersempena dengan ulang tahun Uber yang ke-5.

Sukar untuk bayangkan Uber ketika baru bermula. Hanya 5 tahun dulu, syarikat global ini adalah sebuah tim kecil di San Francisco dengan hanya 4 orang ahli.

“Kami pun tidak menyangka ini akan menjadi sesuatu yang akan kami buat ketika itu atau masa hadapan, tetapi di sinilah kami sekarang. Buat beberapa ketika, saya dan Graves (ketua operasi Uber) hanya bertahan dengan memastikan cukup perjalanan pergi-balik dengan bilangan kereta yang ada dalam sistem,” kata Kalanick. “Ketika itu kami berfikir hanya untuk bertahan, dan tidak begitu memikirkan untuk berkembang maju.”

Membuka bisnes baru bukanlah sesuatu yang mudah. Akan tetapi, kesukaran tidak bermakna anda harus berhenti. Terus bekerja keras dan berusaha kuat untuk berjaya dalam perkara yang anda usahakan.

BACA: Uber Berusia 5 Tahun Semalam Dan Ini Bagaimana Mereka Menguasai Pasaran Dunia

2. Bisnes yang hebat menyelesaikan masalah

Sekiranya anda bercadang untuk menjadi pengasas startup yang berjaya seperti Uber, cari masalah spesifik yang anda hadapi. Dan baiki masalah itu.

Pengasas bersama Uber, Garrett Camp yang merupakan pengerusi syarikat itu sekarang, mahukan kenderaan yang mampu membawa beliau ke mana-mana sahaja dengan hanya satu butang klik, kata Kalanick. “Uber tidak bermula dengan cita-cita besar, ianya bermula sebagai jawapan terhadap satu soalan ringkas.”

3. Berikan orang ramai solusi lebih baik pada harga lebih murah

Salah satu sebab mengapa Uber mengalami perkembangan luar biasa ialah kerana pengguna menyukai proses Uber yang mudah dan harganya yang menarik. Dan untuk mereka yang perlu pergi dari lokasi A ke lokasi B, Uber adalah cara paling pantas dan dipercayai.

“Uber menawarkan pengangkutan paling berbaloi. Dalam sesetengah bandar, tambang UberX adalah separuh daripada tambang teksi, dan apabila anda kira faktor parking, insurans dan penyelenggaraan, menaiki UberX adalah lebih murah daripada memiliki sebuah kereta,” kata Kalanick.

Buat pemandu-pemandu, Uber adalah cara mudah untuk melengkapkan kehidupan dan membantu sara hidup mereka. “Pemandu-pemandu memberitahu, mereka memandu kerana mereka sukakan fleksibiliti yang ditawarkan,” kata Kalanick. “Apakah pekerjaan lain di luar sana yang membenarkan anda bermula apabila anda mahu bermula dan berhenti apabila anda mahu berhenti – sesuka hati anda.”

Sekiranya anda mahu mengembangkan bisnes anda, cari cara untuk menyelesaikan masalah pelanggan anda dalam cara paling cekap dan mudah.

Kalanick dikenali sebagai seorang yang sombong. Tetapi dia tidak malu untuk mengakui kesilapan diri dan syarikatnya.

“Saya sedar kadang-kala saya menjadi pejuang yang lantang untuk Uber. Saya juga sedar ada yang memanggil saya dengan perkataan yang bermula dari huruf ‘A’,” kata Kalanick. “Tetapi, saya mengakui saya dan syarikat saya tidak sempurna. Seperti orang lain, kami pun mempunyai kesilapan.”

Ini bukanlah kali pertama Uber berusaha untuk memperbaiki perhubungan awam mereka. 6 bulan lalu, ketika Uber mengumumkan kutipan modal sebanyak $1.2 bilion, mereka menyatakan mereka kesal terhadap kesombongan mereka dan komited untuk lebih sensitif pada masa hadapan.

Usahawan yang paling berjaya pun adalah seorang manusia. Anda mungkin melakukan kesilapan – tetapi itulah kehidupan. Tetapi jangan fikir pelanggan  tidak akan sedar kesilapan anda. Akui kesalahan, pinta kemaafan, belajar dari kesilapan lalu, dan teruskan kehidupan.

5. Halangan akan melambatkan anda, tetapi jangan jadikan ia alasan untuk berhenti

Uber terpaksa ‘mengubah’ (atau mengabaikan) undang-undang untuk berkembang. “Kami mengalami rintangan dalam setiap perkara yang kami lalui. Hampir dalam kesemua bandar baru yang kami pergi, pemain industri sedia ada dengan bantuan sekutu berkuasa akan cuba mematikan perubahan – anda mungkin telah membacanya dalam surat khabar – mereka cuba mengekalkan status quo dalam apa jua cara,” kata Kalanick.

Tidak semua syarikat perlukan perubahan undang-undang untuk beroperasi, tetapi dalam apa yang anda lakukan – pasti akan ada halangan. Jika anda ingin membina syarikat yang berjaya, jangan benarkan halangan itu membantutkan momentum dan usaha anda.

Saksikan ucapan penuh Kalanick sempena ulang tahun Uber ke-5 di bawah:

BACA Juga: Mengapa Pelabur Top Di Lembah Silikon Kata ‘Jangan Ikut Minat Anda’

LIKE dan FOLLOW Vocket di Facebook serta Instagram


Jenama Uncle Vanya Gantikan McDonald’s Di Rusia Dengan Logo Yang Hampir Sama

McDonald’s atau biasa dipanggil McD akhirnya telah menutup operasinya di Russia dan kini digantikan dengan restoran bernama Uncle Vanya yang mempunyai logo serupa dengan McD’s.

McDonalds telah menutup semua pusat jualan dan restoran di Rusia secara rasmi pada Isnin, 14 Mac 2022. Pencinta McDondal’s di Rusia sebenarnya menerima keputusan ini dengan berat hati. Penutupan ini mencetuskan kekecohan selepas seorang lelaki bernama Luka Safronov melepaskan amarahnya dengan mengamuk di pintu restoran tersebut bagi menghalang ia daripada ditutup.

McDonald’s mula dibuka di Soviet Union sejak 1990 dan kini selepas 32 tahun di Rusia akhirnya pengurusan tertinggi syarikat rangkaian makanan segera ini memilih untuk menghentikan operasinya sebagai tanda simpati dengan Ukraine yang sedang diceroboh oleh Rusia.

Ketua Pegawai Eksekutif McDonald’s Corporation, Chris Kempczinski berkata, sebanyak 847 restoran di Rusia ditutup sebagai tindakan solidariti untuk Ukraine yang kini sedang diserang oleh Rusia.

McDonald’s sehingga kini tidak pasti bila ia akan membuka semula restorannya di Rusia. Melihat keadaan itu, Vyacheslav Volodin, pengerusi Duma Rusia, memberitahu parlimen bahawa francais Uncle Vanya bersedia untuk menggantikan McDonadl’s.

Tanda dagangan Uncle Vanya juga telah didaftarkan oleh Russkoye Polye, Logistics LLC di Rusia. Restoran baru Rusia ini mempunyai bentuk logo yang hampir serupa dengan logo McDonald’s. Perbezaanya hanyalah huruf M yang berwarna kuning dengan latar merah itu diterbalikkan menjadikan bentuknya seperti huruf B.

Latar belakang logo Uncle Vanya juga berwarna merah. Sehingga menjadikan logo tersebut seperti mirip seperti McDonald’s.

Semua penggemar Big Mac dan nugget ayam di Rusia meluahkan rasa sedih kerana tidak dapat lagi menikmati makanan yang menjadi salah satu makanan utama mereka.

Pencerobohan Rusia ke atas Ukraine memberi kesan kepada beberapa sektor, bukan sahaja makanan segera. Beberapa syarikat, aplikasi dan tapak carian dari negara lain juga bersedia untuk menarik balik semua aktiviti perniagaan mereka di Rusia. Tindakan ini telah menyebabkan warga Rusia tidak lagi dapat mengakses atau menggunakan beberapa teknologi dan kemudahan yang sebelum ini disediakan.

Tetapi Rusia tidak pernah berdiam diri dengan beberapa negara melakukan ini kepadanya, Rusia juga telah menyediakan perisian melayari internetnya sendiri.

Kesan perang, hidangan ‘a la carte’ burger Big Mac dijual pada harga RM150 di Rusia. Rujuk pautan di bawah untuk membaca.

Kesan Perang, Hidangan ‘A La Carte’ Burger Big Mac Dijual Pada Harga RM150 Di Rusia

Rakyat Rusia Beratur Dapatkan Hidangan Terakhir McDonald’s Sebelum Ditutup Akibat Perang


Jenama Uniqlo Dan Zara Disyaki Terlibat Dalam Jenayah Buruh Paksa Umat Islam Uighur

Mahkamah Perancis telah memulakan siasatan terhadap jenama fesyen terkenal yang disyaki terlibat dalam jenayah terhadap kemanusiaan di wilayah Xinjiang China.

Mahkamah mengatakan bahawa jenama terbabit telah menyembunyikan amalan buruh paksa terhadap umat Islam Uighur dalam proses pengeluaran barangan mereka.

Media antarabangsa mengatakan jenama seperti Uniqlo, Zara, SMCP dan Skechers menjadi subjek penyiasatan.

Inditex, syarikat induk dari Zara telah menolak dakwaan tersebut, sambil menambah bahawa mereka terikat dengan kawalan kemasukan pekerja yang ketat dan akan memberi kerjasama sepenuhnya dengan siasatan ini.

SMCP yang berpangkalan di Perancis juga mengambil langkah sama dan akan bekerjasama dengan pihak berkuasa Perancis untuk membuktikan tuduhan itu salah.

Manakala pihak jenama Uniqlo belum memberikan apa-apa komen. Skechers pula menyatakan bahawa mereka tidak ada komen ke atas siasatan yang dijalankan ke atas jenama terbabit.

Sebelum ini, jenama popular lain seperti H&M, Burberry, hingga Nike telah menerima kesan boikot pengguna di China setelah masuk campur mengecam dakwaan amalan buruh paksa di Xinjiang.

Pelanggaran hak asasi manusia di Xinjiang telah menjadi perhatian dunia dalam beberapa tahun terakhir. Pada bulan Mac, Amerika Syarikat, Kesatuan Eropah, United Kingdom dan Kanada menjatuhkan hukuman sekatan ke atas China disebabkan isu terbabit.

Pakar dan kumpulan hak asasi manusia menganggarkan lebih daripada satu juta orang, terutama Uighur dan minoriti Muslim lain, telah ditahan dalam beberapa tahun kebelakangan ini dalam sistem kem yang luas di wilayah Xinjiang barat China.

Tolak penggunaan kapas hasil ‘buruh paksa’ Muslim Uighur, China pilih untuk boikot Nike dan H&M. Klik pautan di bawah untuk membaca.

Tolak Penggunaan Kapas Hasil ‘Buruh Paksa’ Muslim Uighur, China Pilih Untuk Boikot Nike Dan H&M


Lagi Tentang Jenayah Pedophilia. Fikir 19 Kali Sebelum Upload Gambar Anak Di Media Sosial

Nota Editor: Perkongsian ini asalnya dalam Bahasa Inggeris dan telah di alih ke Bahasa Melayu oleh Dr Shukri Abdullah. Kami kongsikan semula di sini dengan izin dari penulis. Harapan kami agar perkongsian ini membawa manfaat untuk anda.

Letak gambar anak sebagai gambar profile di FB? Fikir 19 kali!

Info berikut diperolehi dari seorang rakan dalam group whatsapp rakan-rakan seasrama sekolah saya dulu. Dia dapat dari wall FB Shanker Sundaram. Penting sangat kita pakat share:

Seorang lelaki hantar permohonan untuk jadi kawan FB anda. Anda tidak mengenalinya tetapi nampak macam orang baik, jadi anda terima permohonannya.

Anak kecil anda, perempuan, ke sekolah hari itu.Hari pertamanya. Dia nampak begitu ayu dalam berpakaian seragam sekolah. Anda pun ambil beberapa gambar dan masuk dalam FB untuk tatapan rakan dan keluarga. Anda teruja sekali menghantarnya ke sekolah. Ya, ibu dan bapa yang begitu bangga. Semuanya dibutirkan dalam FB – nama anak, nama sekolah dsb.

Sementara itu rakan misteri yang anda terima sebagai kawan FB anda menyimpan gambar anak anda itu dalam telefon bimbitnya. Dia kemudian hantar info kepada 60 lelaki dewasa lain seluruh dunia dengan tulisan:

Budak perempuan: Umur 7 tahun
Rambut Hitam, Mata Hitam
Comel, $70,000

Anda bukan sahaja memberikan gambar anak kesayangan anda kepada penjual kanak-kanak (child trafficker), malah anda memudahkan kerjanya dengan memberikan nama, alamat, nama sekolah, malah sesi pagi atau petang dan lain-lain info yang bakal melicinkan kerja jahatnya.

Kemudian satu petang anda pergi ke sekolah untuk mengambil anak dari sekolah. Dia tidak kelihatan di mana-mana. Langsung anda tidak mengesyaki anak anda yang comel, ayu dan disayangi keluarga itu sedang dalam perjalanan untuk dijual kepada seorang lelaki berusia 43 tahun (pedophile – gila seks dengan kanak-kanak) di Afrika Selatan. Dia kini pening, hairan, takut, menangis kerana tidak faham kenapa lelaki lain yang membawanya ke satu destinasi yang tidak diketahui.

Hentikan terima dengan mudah orang yang tidak dikenali sebagai rakan fb.

Hentikan letak info anak-anak anda dalam fb. Hentikan berikan terlalu banyak info yang orang lain tidak perlu tahu dalam profail fb anda.

BACA JUGA: Jenayah pedofilia, sudah bersediakah kita?

LIKE dan FOLLOW Vocket di Facebook serta Instagram